Pelloc'h, nepell ouzh Kenekiellek, ur c'harter tiez kozh brav dilezet, zo buhez e-leizh. E-kreiz un toulompi bras zo c'hwech kizeller eus ar vro, eus Santeg da Bleneuf Val-André, o poaniañ war bep a damm greunvaen 17-20 tonenn. Aze e oant holl warlene, dija, war-bouez kizeller Herbod, Bruno Panas. Eus Breizh e teu an holl vein, eus Ploueskad, An Uhelgoad, Louvigne pe c'hoazh eus Sant-Kareg. Un doare eo ivez ar chanter da vrudañ micherioù ar c'hizellañ. A-bouez eo seurt chanter evit deskiñ buan eme Norbert Le Gall, un deskard deuet eus Brest gant ar soñj mont war ar vicher. Kozh eo lod eus ar gizellerien ha prederiet int gant ar stummañ yaouankizoù war o micher. N'eus ket ur bern chanterioù bras a seurt-se evit deskiñ ar vicher.  Un darempred diazezet war an energiezh eo ar